[{"text_idx": "#000000", "text": "Jon Madariaga eta Ane Iriarte garaile"}, {"text_idx": "#000001", "text": "Asteburu honetan ere, lasterketa ugari izan da maila ezberdinetako txirrindularientzat. Gazteenak, Anoetan, herriko festak zirela eta, hona hemen SAILKAPENAK eta ARGAZKIAK."}, {"text_idx": "#000005", "text": "Azkenik, junior mailan, Jon Madariagak irabazi zuen Eibarko lasrteketa, hona hemen bere kronika:"}, {"text_idx": "#000006", "text": "Aste honetako igande goizean Eibarren izan genuen lasterketa. Oraingoz, denboraldian izan ditugunen artean, 2. luzeena: 101km zituen eta 3 mendate puntuagarri . Amaiera Unbe gainean izan\nzuen, lasterketako hiru mendateetako azkena ,malda gogorrez osatua; 1,5km besterik ez zuen arren, zati batean %12ko desnibela zuen eta gainerakoan %10koaren ingurukoa izango zelakoan nago. Niri\namaiera ederra iruditu zitzaidan lasterketari azken ikutua emateko."}, {"text_idx": "#000007", "text": "Elkorrieta, lasterketako lehen mendatera iristeaz batera agertu ziren pelotoiean izkutuan zihoazen faborito nagusi batzuk, eta erasoari ekin zioten: Alex Aranburuk jo eta ahal bezain azkar hura\nharrapatzeko asmoz jo nuen nik ere mendate erdialdean. Lasterketa buruarekin bat egin genuen. Xabierrek bertan nintzela ikusi zuenean, seguru ginelakoan, aurrera jo zuen Mikel Irizar eta Alex\nAranbururekin batera. Ni, atzerago, Julen Irizarrekin geratu nintzen. Gainean, Mikel Matxinea beste hiru aurkarirekin batera agertu zen eta seirok batera aurrera egin genuen. San Sebastianen\ntaldea atzeman genuen eta berehala sartu ziren atzera geratu ziren gehienak ere, pelotoia osatuz berriro."}]